b"\n_START_ARTICLE_\nAll Good Things (Come to an End)\n_START_SECTION_\nDainos istorija\n_START_PARAGRAPH_\n\xe2\x80\x9eAll Good Things\xe2\x80\x9c buvo viena i\xc5\xa1 paskutini\xc5\xb3j\xc5\xb3 dain\xc5\xb3 \xc4\xafra\xc5\xa1yt\xc5\xb3 albumui \xe2\x80\x9eLoose\xe2\x80\x9c. Furtado buvo 2005\xc2\xa0m. \xe2\x80\x9eMTV Video Music Awards\xe2\x80\x9c apdovanojim\xc5\xb3 ceremonijoje, kur susitiko savo sen\xc4\x85 draug\xc4\x85 Chris Martin, kuris buvo su grupe \xe2\x80\x9eColdplay\xe2\x80\x9c. Furtado u\xc5\xbesimin\xc4\x97 Martin kad ji kuria nauj\xc4\x85 album\xc4\x85 su prodiuseriu Timbaland, ir Chris nor\xc4\x97jo susitikti su Timbaland. Ir pats Timbaland tuo metu klaus\xc4\x97si \xe2\x80\x9eColdplay\xe2\x80\x9c album\xc4\x85 \xe2\x80\x9eX&Y\xe2\x80\x9c studijoje. Ir kit\xc4\x85 dien\xc4\x85 atvyk\xc4\x99s Chris prad\xc4\x97jo Nelly sukurti dain\xc4\x85.\n_START_SECTION_\nKritik\xc5\xb3 atsiliepimai\n_START_PARAGRAPH_\nDaina susilauk\xc4\x97 daugiausiai teigiam\xc5\xb3 atsiliepim\xc5\xb3. \xe2\x80\x9eMSN\xe2\x80\x9c JK ap\xc5\xbevalgininkas dain\xc4\x85 apib\xc5\xabdino, kaip \xe2\x80\x9eemocing\xc4\x85 balad\xc4\x97 su stipria melodija ir prie \xc5\xa1io k\xc5\xabrinio daugiausiai gerumo prisid\xc4\x97jo Coldplay narys, o dainos \xc5\xbeod\xc5\xbeiai primena Nelly pirm\xc4\x85j\xc4\xaf singl\xc4\x85 \xe2\x80\x9eI'm like a Bird\xe2\x80\x9c\xe2\x80\x9c; daina gavo 4,5 i\xc5\xa1 penki\xc5\xb3 galim\xc5\xb3 \xc5\xbevaig\xc5\xbedu\xc4\x8di\xc5\xb3. \xe2\x80\x9eHMV\xe2\x80\x9c JK i\xc5\xa1spausdino keturi\xc5\xb3 i\xc5\xa1 penki\xc5\xb3 \xc5\xbevaig\xc5\xbedu\xc4\x8di\xc5\xb3 vertinimo ap\xc5\xbevalg\xc4\x85, kurioje teigiama kad po singl\xc5\xb3 \xe2\x80\x9eManeater\xe2\x80\x9c ir \xe2\x80\x9ePromiscuous\xe2\x80\x9c, \xe2\x80\x9eAll Good Things\xe2\x80\x9c yra \xe2\x80\x9egra\xc5\xbei, emocinga lengvai \xc4\xafsimenanti balad\xc4\x97\xe2\x80\x9c. Chuck Taylor i\xc5\xa1 \xe2\x80\x9eBillboard\xe2\x80\x9c \xc5\xbeurnalo teigia, kad \xc5\xa1i \xe2\x80\x9edaina nuotaikinga daina \xc4\xafra\xc5\xa1yta kartu su Chris Martin ir turinti u\xc5\xbehipnotizuojan\xc4\x8di\xc4\x85 melodij\xc4\x85 prilygsta kitoms Nelly dainoms, kurios laim\xc4\x97jo \xe2\x80\x9eGrammy\xe2\x80\x9c.\xe2\x80\x9c Allmusic \xc5\xbeurnalistas Stephan Thomas dain\xc4\x85 apib\xc5\xabdino kaip \xe2\x80\x9eideali\xc4\x85 dain\xc4\x85 atsipalaidavimo momentams\xe2\x80\x9c.\n_START_SECTION_\nVaizdo klipas\n_START_PARAGRAPH_\n\xe2\x80\x9eAll Good Things\xe2\x80\x9c vaizdo klipas, yra dviej\xc5\xb3 re\xc5\xbeisieri\xc5\xb3 Gabriel Coss ir Israel Lugo k\xc5\xabrinys. Klipas nufilmuotas Puerto Rike. Jame pasakojama apie dviej\xc5\xb3 \xc5\xbemoni\xc5\xb3 meil\xc4\x99. Nelly daugiausiai matoma prie papl\xc5\xabdimio, ir einanti pro mi\xc5\xa1k\xc4\x85. Taip pat matomi kaip jinai su klipo aktoriumi, pietavo mi\xc5\xa1ko viduryje, ir taip pat kai jie susitiko. Furtado apib\xc5\xabdina \xc5\xa1\xc4\xaf klip\xc4\x85 kaip tropin\xc4\xaf romanti\xc5\xa1k\xc4\x85 klip\xc4\x85, kuris \xc5\xa1iek teik primena Sarah McLachlan singlus._NEWLINE_Klipe naudojama dainos radijo versija. 2007\xc2\xa0m. kovo 7 d. klipas debiutavo Kanados kanale, o po dviej\xc5\xb3 savai\xc4\x8di\xc5\xb3 per MTV laidoje \xe2\x80\x9eTRL\xe2\x80\x9c laidoje ir kit\xc4\x85 dien\xc4\x85 pasiek\xc4\x97 antr\xc4\x85j\xc4\x85 pozicij\xc4\x85.\n_START_SECTION_\nPasirodymas topuose\n_START_PARAGRAPH_\nDaina pirmiausiai i\xc5\xa1leista Europoje, kur jai sek\xc4\x97si gan gerai. Austrijoje, Belgijoje, \xc4\x8cekijoje, Estijoje, Slov\xc4\x97nijoje, Norvegijoje ir keliose kitose Europos \xc5\xa1alyse daina pasiek\xc4\x97 auk\xc5\xa1\xc4\x8diausi\xc4\x85j\xc4\x85 pirm\xc4\x85j\xc4\x85 viet\xc4\x85. \xc5\xa0i daina pasiek\xc4\x97 pirm\xc4\x85j\xc4\x85 viet\xc4\x85 net 20 \xc5\xa1ali\xc5\xb3, o Nyderlanduose ir Vokietijoje tai buvo pirmasis Nelly Nr.1. Taip pat tai pirmasis Furtado #1 singlas Eurochart Hot 100 Singles tope._NEWLINE_Singlas debiutavo Australijos tope ARIA 20-oje pozicijoje, ir pasiek\xc4\x97 tik 12-\xc4\x85j\xc4\x85 viet\xc4\x85 \xc5\xa1iame tope, ta\xc4\x8diau buvo parduota daugiau nei 70 000 singlo kopij\xc5\xb3. Jungtin\xc4\x97se Amerikos Valstijose buvo i\xc5\xa1leistas dainos miksas, kuris pateko \xc4\xaf Billboard Hot 100 top\xc4\x85. Ta\xc4\x8diau, daina pasiek\xc4\x97 tik 86-\xc4\x85j\xc4\x85 viet\xc4\x85 ir netapo toks populiarus, kaip ankstesnieji \xe2\x80\x9eLoose\xe2\x80\x9c singlai._NEWLINE_Nauja \xc5\xa1ios dainos versija \xc4\xafra\xc5\xa1yta, kartu su ital\xc5\xb3 pop grupe \xe2\x80\x9eZero Assoluto\xe2\x80\x9c buvo i\xc5\xa1leista grup\xc4\x97s gimtin\xc4\x97je. Italijoje daina pasiek\xc4\x97 auk\xc5\xa1\xc4\x8diausi\xc4\x85j\xc4\x85 pirm\xc4\x85j\xc4\x85 viet\xc4\x85. Vokietijoje pagrindinis roko grup\xc4\x97s \xe2\x80\x9eReamonn\xe2\x80\x9c vokalsitas Rea Garvey taip pat suk\xc5\xabr\xc4\x97 nauj\xc4\x85 \xc5\xa1ios dainos versija su Nelly. Be to, yra ir ispan\xc5\xb3 kalba \xc4\xafra\xc5\xa1yta \xc5\xa1ios dainos versija pavadinimu \xe2\x80\x9eLo Bueno Siempre Tiene un Final\xe2\x80\x9c. Brazilijos rinkai i\xc5\xa1leistoje versijoje kviestinius vokalus atlieka Diego Ferrero, pagrindinis Brazil\xc5\xb3 grup\xc4\x97s NX Zero vokalistas."